Huugo Niinivaara

Huugo Jalmari Niinivaara, sukunimi vuoteen 1906 Lindberg (8. joulukuuta 1869 Hämeenlinna – 27. heinäkuuta 1964) oli suomalainen lääninagronomi ja filosofian tohtori.Kuka kukin on 1954Find A Grave : Huugo Jalmari Niinivaaran hauta Ahveniston hautausmaallaTohtori H. J. Niinivaara. 60-vuotias, Helsingin Sanomat, 08.12.1929, nro 332, s. 16, Kansalliskirjaston digitaaliset aineistot. Viitattu 07.12.2024 Niinivaaran vanhemmat olivat muurarimestari Albert Lindberg ja Maria Gustava Röman. Hän valmistui agronomiksi 1892, filosofian kandidaatiksi 1916, filosofian maisteriksi 1917, filosofian lisensiaatiksi 1920 ja filosofian tohtoriksi 1921. Väitöskirjatyössään Niinvaara julkaisi 1920–1930 yhdeksän osaa Suomen ayrshirekarjan sonnisukututkielmia. Niinivaara oli opettajana Seppälän maanviljelys- ja meijerikoulussa 1897–1905 ja Otavan maanviljelys- ja karjakkokoulussa 1905–1909, Itä-Hämeen maanviljelysseuran ja Itä-Hämeen hevosjalostusliiton sihteerinä 1909–1913, Harjun maatalouskoulun opettajana 1913–1929 sekä pienviljelijäneuvojaopiston lehtorina 1929–1936. Hän oli sitten Suomen ayrshireyhdistyksen jalostustoiminnan vt. johtajana 1938, Maatalousseurojen keskusliiton havaintovälineosaston johtajana 1939–1941 ja maatalousministeriön ylimääräisenä esittelijänä 1942–1948. Niinivaara toimi maatalousseurojen tilien ja toiminnan tarkastajana 1914–1919 ja Suomen ayrshireyhdistyksen sukututkimustyön johtajana 1919–1930. Hän oli Lahden kaupunginvaltuuston jäsenenä 1912–1913, Läntisen Viipurin 1äänin maanviljelysseuran johtokunnan puheenjohtajana 1919–1929 sekä Suomen ayrshireyhdistyksen kantakirjavaliokunnan jäsenenä 1924–1931. Huugo Niinivaara oli naimisissa vuodesta 1900 Elsa Maria Siljanderin kanssa. == Julkaisuja == * Maatalous- kirjanpito: saanut parhaan arvostelun Suomen maatalousseurojen keskusliiton toimeenpanemassa kilpailussa 1: Kiinteimistö- ja irtaimistoluettelo. Lahden uusi kirjapaino, Lahti 1911 * Maatalous-kirjanpito: saanut parhaan arvostelun Suomen maatalousseurojen keskusliiton toimeenpanemassa kilpailussa 2: Raha- ja pääkirja. Lahden uusi kirjapaino, Lahti 1911 * Maatalous-kirjanpito: saanut parhaan arvostelun Suomen maatalousseurojen keskusliiton toimeenpanemassa kilpailussa 3: Pääkirja. Lahden uusi kirjapaino, Lahti 1911 * Maatalous- kirjanpito: saanut parhaan arvostelun Suomen maatalousseurojen keskusliiton toimeenpanemassa kilpailussa 4: Vuosiyhteenvedot ja eri henkilöiden tilikirja. Lahden uusi kirjapaino, Lahti 1911 * Maatalous-kirjanpito: saanut parhaan arvostelun Suomen maatalousseurojen keskusliiton toimeenpanemassa kilpailussa 5: Opas. Lahden uusi kirjapaino, Lahti 1911 * Matkahavainnoita maatalousopetuksesta Saksassa talvella 1912-13. Maatalouskoulujen opettajayhdistyksen Etelä-Suomen piiri; Lahti 1913 * Maatalouden kannattavaisuudesta: tutkimuksia maatilojen liikesuhteesta ja kannattavaisuudesta Itä-Hämeen maanviljelysseuran alueella. Otava 1914 * Maataloudellisia laskuesimerkkejä: Kotieläintalouden alalta. Otava 1915 * Maataloudellisista kannattavaisuus-laskelmista: esitelmä, pidetty Läntisen Viipurin läänin maanviljelysseuran syyskokouksessa Haminassa joulukuun 10 päivänä 1915. Hamina 1915 * Harjun maanviljelyskoulutilan ayrshirekarja 1891-1915. Suomen ayrshireyhdistyksen julkaisu, 5. Lahti 1916 * Kemian alkeet: pohjaksi maatalouskoulujen oppilaiden muistiinpanoja varten 2: Orgaaninen osa. Lahti 1916 * Maataloustuotteiden hinnan- ja tuotantokustannusten nousu sodan aikana; kirj. H. Paavilainen ja Huugo Niinivaara. Maataloustuottajain valtuuskunnan tilastotoimiston julkaisuja, 1. Helsinki 1917 * Maatyöväen palkkojen nousu sodan aikana; kirj. H. Paavilainen ja Huugo Niinivaara. Maataloustuottajain valtuuskunnan tilastotoimiston julkaisuja, 3. Helsinki 1917 * Sodanaikainen pakko-ottorasitus yksityisillä tiloilla; kirj. H. Paavilainen ja Huugo Niinivaara. Maataloustuottajain valtuuskunnan tilastotoimiston julkaisuja, 2. Helsinki 1917 * Maataloudellisia laskuesimerkkejä 1-talvisia maamieskouluja varten. WSOY 1918 * Lyhyt selostus Läntisen Viipurin läänin maanviljelysseuran toiminnasta vv. 1895-1919. Maaseudun kirjapaino, Hamina 1920 * Hover-A-Blink-suku, väitöskirja. Suomen ayrshireyhdistyksen julkaisu, 7. Helsinki 1920 * Skarhult-suku. Suomen ayrshireyhdistyksen julkaisu, 8. Hamina 1922 * Geordie-suku. Suomen ayrshireyhdistyksen julkaisu, 10. Hamina 1923 * Maatalousoppi: kansakoulun jatkoluokkia varten. Valistus, Helsinki 1923, 16. painos 1949 * Dumfries-suku. Suomen ayrshireyhdistyksen julkaisu, 14. Hamina 1923 * Craigs of Kyle-suku. Suomen ayrshireyhdistyksen julkaisu, 12. Hamina 1924 * Prince Charlie-suku. Suomen ayrshireyhdistyksen julkaisu, 13. Hamina 1925 * Yksinkertainen maatalouskirjanpito: kansakoulun jatko-opetusta varten. Valistus, Helsinki 1925, 5. painos 1945 * Maatalouskirjanpidon harjoitteluvihko kansakoulun jatko-opetusta varten. Valistus, Helsinki 1925, 8. painos 1948 * Imperial- Munnoch- ja Butter-suku. Suomen ayrshireyhdistyksen julkaisu, 16. Hamina 1927 * Sippolan-, Stranger-, Faa-, Moffat- ja Sven Aller-suku, Villit- ja B-sonnit. Suomen ayrshireyhdistyksen julkaisu, 17. Hamina 1928 * Suomen ayrshirekarjan lehmäsukututkielmia 1, Merrily IV of Knockterra (74 A)-suku. Suomen maataloustieteellisen seuran julkaisuja 19. Helsinki 1930 * Yhteenveto. Suomen ayrshireyhdistyksen julkaisu, 19. Hamina 1930 * Muutamista munantuotannon kohottamisessa huomioonotettavista seikoista. Hämeenlinna 1932 * Hyvinkään säästöpankki 1913-1937; tekijät Huugo Niinivaara ja O. V. Alanko. Hyvinkään säästöpankki, Hyvinkää 1938 == Lähteet == Luokka:Suomalaiset opettajat Luokka:Suomalaiset tietokirjailijat Luokka:Lahden kaupunginvaltuutetut Luokka:Vuonna 1869 syntyneet Luokka:Vuonna 1964 kuolleet